ΓΡΑΠΤΗ ΕΡΩΤΗΣΗ E-1683/02

υποβολή: Ursula Schleicher (PPE-DE) προς την Επιτροπή

(12 Ιουνίου 2002)

Θέμα: Η οδηγία 98/83/ΕΚ σχετικά με την ποιότητα του νερού ανθρώπινης κατανάλωσης (οδηγία για το πόσιμο νερό)

Ορισμένοι ειδικοί που ασχολούνται με τη μεταφορά της οδηγίας 98/83/ΕΚ(1) σχετικά με την ποιότητα του νερού για ανθρώπινη κατανάλωση (οδηγία για το πόσιμο νερό) στην εθνική νομοθεσία επισημαίνουν ως θεμελιώδη έλλειψη το γεγονός ότι αυτή η οδηγία ρυθμίζει μεν την ποιότητα του πόσιμου νερού όχι όμως και τα αναγκαία γι' αυτό μέτρα. Συχνές είναι σήμερα οιπερβάσεις των ισχυόντων ορίων περιεκτικότητας σε μόλυβδο κατά 40 μg/λίτρο, ιδίως όταν το πόσιμο νερό παραμένει για μεγάλο διάστημα σε μολύβδινους αγωγούς.

Διαθέτει η Ευρωπαϊκή Επιτροπή πληροφορίες σχετικά με το ποια μέτρα ακριβώς έχουν λάβει τα κράτη μέλη για τη μείωση των επιπέδων μολύβδου στα οποία είναι εκτεθειμένο το κοινό·

Τα όρια που θα ισχύσουν στο μέλλον, 25 μg/λίτρο ή 10 μg/λίτρο έως το 2013, δε θα είναι δυνατόν να τηρηθούν, αν δεν αντικατασταθούν οι μολύβδινοι αγωγοί.

Διαθέτει η Ευρωπαϊκή Επιτροπή πληροφορίες για το ποια κράτη μέλη χορηγούν ενισχύσεις και επιχορηγήσεις για την αντικατάσταση των μολύβδινων αγωγών·

(1) ΕΕ L 330 της 5.12.1998, σελ. 32.

Απάντηση της κας Wallstrm εξ ονόματος της Επιτροπής

(25 Ιουλίου 2002)

Για την τήρηση των μέτρων που αναγκαιούν για να διασφαλιστεί η ποιότητα του πόσιμου νερού, το άρθρο 13 παράγραφος 6 της οδηγίας σχετικά με το νερό ανθρώπινης κατανάλωσης(1) απαιτεί από τα κράτη μέλη τη σύνταξη έκθεσης (η οποίαποβάλλεται στην Επιτροπή) αναφορικά με τα μέτρα που έλαβαν ή σχεδιάζουν να λάβουν για την εκπλήρωση τωνποχρεώσεών τους δυνάμει του άρθρου 6 παράγραφος 3 και του παραρτήματος Ι μέρος Β σημείωση 10. Η πρώτη έκθεση πρέπει να καλύπτει τα έτη 2002, 2003 και 2004 και οφείλει ναποβληθεί πριν το τέλος του 2005. Όσον αφορά τηνπέρβαση της ισχύουσας προδιαγραφής για τον μόλυβδο, που έχει οριστεί στην οδηγία σε 50 μικρογραμμάρια ανά λίτρο (g/l), ή σχετική πληροφόρηση θα είναι, επίσης, διαθέσιμη μέχρι το τέλος του 2005.

Η πληροφόρηση της Επιτροπής για ειδικά μέτρα που λαμβάνονται από τα κράτη μέλη για τη μείωση των επιπέδων μολύβδου στον πληθυσμό, πρέπει να πραγματοποιηθεί μέχρι το τέλος του 2005. Παρόλα αυτά, ορισμένα στοιχεία είναι ήδη γνωστά στο παρόν στάδιο. Η Επιτροπή ενημερώθηκε για τα μέτρα που έχουν ληφθεί, ή που προβλέπονται από κράτη μέλη, όπως π.χ. αντικατάσταση των μολύβδινων σωλήνων (Γερμανία, Ισπανία, Ιρλανδία, Κάτω Χώρες, Αυστρία, Πορτογαλία και Ηνωμένο Βασίλειο), επεξεργασία του νερού, όπωςπολογισμός της δόσης των φωσφορικών ιόντων και αποσκλήρυνση του νερού (Γαλλία, Κάτω Χώρες και Ηνωμένο Βασίλειο). Επίσης, πολλά κράτη μέλη ενημερώνουν τους καταναλωτές για τον κίνδυνο τηςγείας, λόγω της έκθεσης στον μόλυβδο, και για τα μέτρα που πρέπει να λαμβάνονται ότανπάρχουν στα σπίτιαδραυλικές εγκαταστάσεις με μόλυβδο.

Σε άλλα κράτη μέλη, όπως στη Δανία, στη Σουηδία και στη Φινλανδία, δεν έχουν χρησιμοποιηθεί ποτέ μέχρι σήμερα μολύβδινοι σωλήνες για την παροχή πόσιμου νερού.

Όσον αφορά τις ενισχύσεις, ή τις επιδοτήσεις για την αντικατάσταση των μολύβδινων σωλήνων, στο πλαίσιο της πολιτικής για τους καταναλωτές, η Επιτροπή γνωρίζει ότι ορισμένα κράτη μέλη χρησιμοποιούν ήδη το κίνητρο αυτό (δανειοδοτήσεις) για να προωθήσουν την αντικατάσταση των σωλήνων (Κάτω Χώρες, Ηνωμένο Βασίλειο), ενώ ορισμένα άλλα κράτη μέλη εξετάζουν ακόμη το ενδεχόμενο της χρησιμοποίησης ενός τέτοιου κινήτρου.

(1) Οδηγία 98/83/ΕΚ του Συμβουλίου της 3ης Νοεμβρίου 1998 σχετικά με την ποιότητα του νερού ανθρώπινης κατανάλωσης.